OTAMENDI TOLOSA (EH Bildu, 2017-11-16):
Eskerrik asko, presidente andrea.
Sánchez andrea, ez dut esan, ez dut bat egiten inondik inora zuen akordioan lehenengo esaldia bertan egiten duzuen baieztapenarekin. Hor esaten duzue, lan-istripuak ekidin egin daitezkeela, nik ez dut uste inondik inora hori horrela denik.
Egia da, bere espresio minimora eraman genitzakeela, ondorio larriak edo aintzat hartzeko moduko ondorioak dituzten istripuak ekiden daitezkeela, hori bai, baina inoiz ezin da ekidin maila txiki batera igo txorkatila bihurritzea jaisterakoan edo lanerako bidean istripu bat izatea, hori ekidinezinekoa da.
Bai, egia da, egin nezakeena dela lan-istripu hauen ondorio esanguratsuak edo dituztenak ekiditea, hor bai hor intziditzea hori bai egin genezake eta hauen ondorioak espresio minimora bideratzea, baina ekidin, inoiz ez.
Beste kontu bat, baimena, bueno lehen aipatu dut nik sailburu andreak aurrekontuen aurkezpenean esan zuela sei plaza berri, ikuskariorde sei plaza berri jartzeko baimena eskatu zuela, eta halaxe esan zuen, "la petición de creación de seis nuevas plazas".
Orain esan duzunarekin ez dakit badirudi ia onartua dagoela, honek ez dakit kapitulu bat galdu dudan bidean baina bueno horregatik egin dut egin dudan informazio eskaera aurrekontuen azalpenak edo eskatuz. Beraz, bueno ikusiko dugu erantzuna jasotzen dugunean eta aurrerantzean ere izango dugu aukera horretan sakontzeko.
Aiartza jauna, esan dut hasiera-hasieratik ez naizela sartuko datuetan, ez naiz estatistiketan sartuko, datuen eta estatistiken zenbaki saltsa bat dago hor, eta denok dakigu estatistika horiek egiteko zein parametroa aintzat hartzen diren, zeintzuk ez. Bueno, beraz, ez naiz sartu behar estatistika horietan. Istripu bakar bat egotea ondorio esanguratsu bat duen behintzat istripu bakar bat egoteak ia adierazten du prebentzio eza dagoela, zuk ere esan duzu bai, beraz egiten den guztia gutxi da. Orduan, estatistikak ez didate ezertarako balio, ni horregatik ez naiz horretan sartu.
Egin dudan galdera, galdera erretoriko bat da eta nik neuk erantzun dut. Esan dut agian norbaitek galdetuko duela edo galdetuko zaretela zertara datorren orain, hainbeste denbora eta gero mozio honen eztabaida. Esan dut erantzuna, o sea nik neuk erantzun dut, esan dut aurrekontuak gainean ditugula eta aurrekontuetan intziditu nahi dugula edo aurrekontuak baldintzatu nahi ditugula, nolabait esatearren, mozio honetan jaso nahi genuen onartzea nahi genuen puntu batekin. Beraz, hori da gaur mozioa hona ekartzearen asmoa.
Eta galdera bat egin dut eta ez didazue erantzun. Galdetu dut lan harremanetako esparru propio baten beharra ikusten duzuen, ez batak eta ez besteak, Gobernua sustengatzen duzuen taldeko ordezkariak ez batak eta ez besteak ez didazue erantzun.
Eta gogora ekarri nahi dut aurten bertan, maiatzak 25ean, erkidego autonomoko lan harremanez eta negoziazio kolektiboaz Jaurlaritzak dituen azterketa asmo eta proposamenei buruz eztabaidatu zenean, legez besteko horretan erdibideko batera iritsi zineten, iritsi ginen, hobeto esanda, EH Bilduko ordezkariak, bueno, Euzko Abertzaleak Taldeak eta Socialistas Vascos taldea baita.
Eta bertan eskatzen da negoziatzeko euskal esparrua lehenetsita bueno, bla, bla bla, lan harremanen marko batera urratsak egitea eskatzea eta baita ba bueno lan harremanetarako eredua ezartzea hemen bertan. Horregatik galdetu dut, kasu honetan ez dakit gure legez besteko proposamenean lehenengoko puntuan hori zen nabarmendu nahi genuena, lana harremanetarako esparru baten beharra, zuzenean galdetu dizuetenean behar hori ikusten duzuen edo ez, eta ez didazue erantzun ere egin.
Labur-labur esan nahi nuen, a ber, gaur behintzat gure borondatekoa erdibideko bat adostea zen, ahalik eta babes gehien izango zuen erdibideko batera iristea, baina bueno, egiari zor esan beharra daukat mindu zamar nagoela kontu honekin, zeren atzo harremanetan jarri nintzenerako Sánchez andrearekin adostasun batera iritsi ahal izateko, nire sorpresa zein izan zen erantzun zidanean ba jada PPrekin eta PNVrekin erdibideko batera iritsita zaudetela, beraz, bueno ez dakit, ez dut ikusten adostasun batera iristeko inolako borondaterik azaldu duzunik.
Eta bueno egia da nik uste dut gai, halako gai garrantzitsu batean adostasun batera iristeko aukerak badaudela denok bidean zertxobait utziz, noski, baina halako gai serio batean adostasun batera iristeko aukerak bagenituen. Espero dut hori buruzko beste hurrengo eztabaidetan beste aukerarik izango dugula.
Besterik ez. Eskerrik asko.